Mul oli võimalus osaleda võimsal meelt-muutval rituaalil 1974. aastal, minu esimesel visiidil Rolling Thunder'i (Kõmisev Kõu) juurde, kes oli hõimudevaheline meditsiinimees ja kes elas Carlin'is, Nevadas. Astudes lennuki pardale, mis pidi mind Nevadasse viima, olin ma üllatunud, nähes seal näitlejanna Corinne Calvet'it. Ta teadis minu plaanidest ja oli otsustanud  minuga kaasa tulla, lootes, et Rolling Thunder on nõus tegelema teda vaevava sisemise haigusega, mis oli nõutuks teinud pool tosinat Hollywoodi arsti. Kohale saabudes tutvustasin ma Corinne't Rolling Thunder'ile ja tema naisele Spotted Fawn'ile (Tähniline Hirvevasikas), kes oli näinud just eelmisel õhtul televiisorist ühte Corinne filmi. Rolling Thunder pidas seda kokkusattumust "märgiks," et ta peab Corinne vaevusega tegelema, ning tervendamissessioon kavandati järgmiseks õhtuks.